# Casa-fàbrica Alabau

La casa-fàbrica Alabau és un edifici situat al carrer d'en Botella, 16-16 bis del Raval de Barcelona, catalogat com a bé cultural d'interès local.

## Història

Francesc Alabau i Forns (1708-1787) era un ric teixidor de seda o «veler» que el 1763 tenia una fàbrica d'indianes al carrer d'en Botella, equipada amb 10 a 12 telers. El 1769 va comprar al mestre de cases Francesc Vilaseca, la seva dona Maria Bàrbara Roca i el seu fill Jacint Vilaseca i Roca, dues cases més al costat de la seva, que després de diverses reformes van configurar una unitat compositiva.
El 1793 s'anunciava al Diario de Barcelona el lloguer de la fàbrica: «En la calle de Botella, núm. 40, se alquila una Fábrica de Indianas, con doce mesas para Pintadores; tres quadras, las dos con diez y seis telares, y la otra para labores de mugeres; todo lo demás concerniente y necesario para un Fábrica: dará razon el Dueño, que vive en la misma casa.» El 1821, el seu fill Joaquim Alabau i Burgada va demanar permís per a fer-hi reformes, segons el projecte del mestre de cases Joan Campasol.
El 2021 es va licitar la rehabilitació integral de l'edifici, promoguda per l'Institut Municipal de l'Habitatge i Rehabilitació de Barcelona (IMHAB), antic Patrionat Municipal de l'Habitatge (PMH).

## Descripció

Casal setcentista que consta de planta baixa i dos pisos. Originalment, els baixos es configuraven amb un accés principal que era flanquejat per dues finestres. En l'actualitat, però, una de les finestres s'ha cegat i a sota s'hi ha obert una porta de reduïdes dimensions. Les tres plantes superiors tenen idèntica configuració, alternant un balcó central (cadascun amb base de rajola catalana i barana de ferro forjat) amb dues finestres laterals, estant totes aquestes obertures emmarcades.
La façana està decorada amb esgrafiats de temàtica és variada, combinant escenes campestres i bucòliques (un infant tallant flors amb unes tisores, un pastor amb un gaiato a l'espatlla, etc.) amb elements aquàtics (la personificació d'un riu, Neptú dominant les onades, etc.) i iconografia característica del repertori barroc (grotescs, garlandes, busts damunt estípits, etc.)
La configuració interior de la casa obeeix a la seva antiga funció com a fàbrica d'indianes. Al voltant d'un pati central s'hi desenvolupen diversos cossos que havien estat, per una banda, espais productius, i de l'altra banda, l'habitatge del propietari.

## Referències

* 1 2 3 4 «Casa-fàbrica Alabau». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ Modificació del PEPPAHA al districte de Ciutat Vella, per a incorporar el Patrimoni Industrial del Raval (Fàbriques i Cases Fàbrica). Ajuntament de Barcelona, 2018, p. 10-11.
* 1 2 Artigues i Vidal i Mas i Palahí, 2019.
* ↑ AHPB, notari Josep Antoni Mallachs, manual 1.048/17, f. 548-551, 31-08-1769.
* ↑ AHCB, C.XIV Obreria, C-26, 07-08-1771.
* ↑ «Francisco Alabau. Fabricant d'Indianes. Botella. Dues cases. Planta baixa i dos pisos. Afegir un pis». C.XIV Obreria C-23/1780-100. AHCB, 12-06-1780.
* ↑ «Francisco Alabau. Fabricant d'Indianes. Botella. Casa. Posar dos balcons». C.XIV Obreria C-23/1780-149. AHCB, 02-08-1780.
* ↑ «Francisco Alabau. Fabricant d'Indianes. Botella. Reconstruir. Planta baixa, entresòl i tres pisos. Obrar la seva casa». C.XIV Obreria C-29/1782-93. AHCB, 09-08-1782.
* ↑ Diario de Barcelona, 07-04-1793, p. 399.
* ↑ «Joaquim Alabau. Botella, 15. Eixamplar l'alçada de la porta principal, una finestra contigua i convertir una finestra del 1r. pis en balcó». C.XIV Obreria C-83. AHCB, 28-04-1821.
* ↑ «Serveis de direcció d'obra per als treballs de rehabilitació integral d'un edifici d'11 habitatges, 4 oficines i 2 locals al carrer Botella, 16-16.B de Barcelona promoguda per l'IMHAB (exp. 21/170)». Contractació pública. Generalitat de Catalunya, 02-02-2021.
* ↑ «Institut Municipal de l'Habitatge i Rehabilitació de Barcelona». www.barcelona.cat. Ajuntament de Barcelona.

## Vegeu també

* Casa Francesc Alabau

## Bibliografia

* Artigues i Vidal, Jaume; Mas i Palahí, Francesc. El model de casa fàbrica als inicis de la industrialització. Registre de fàbriques de Ciutat Vella de Barcelona 1738-1807/1808-1856, 2019, p. 279-281. ISBN 978-84-9156-216-0.
* Artigues, Jaume; Caballé, Francesc; Tatjer, Mercè. El llegat fabril al nucli antic de Barcelona. Cens de fàbriques i edificis actuals de Ciutat Vella amb activitat industrial entre el segle xviii i principis del XX. Museu d'Història de la Ciutat. Ajuntament de Barcelona, 2013, p. 14.

## Enllaços externs

* «Casa Alabau». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.